176 
skylles bort og saaledes gør det muligt, at en, skønt i Regelen 
sparsom, dog ofte temmelig artsrig Vegetation kan udvikle sig paa 
de stenede Skrænter. — Paa sine Steder liave de nedfaldne Sten 
en betydelig Størrelse og give da, saafremt de findes i større Mængde, 
Anledning til Dannelsen af en „Urd“, f. Ex. den i min første Med¬ 
delelse omtalte „Hvammsurd“. „UrO“ kalder man her i Landet 
en af store løse Stene bedækket Grund; deraf det nynorske Ord 
„ur“, der, saavidt jeg veed, har ganske den samme Betydning. 
Naar Stenblokkene ere sammendyngede den ene over den anden, 
og større eller mindre Hulrum dannes imellem dem, kaldes „Urd“en 
en „Holurd“ (Hol = Hul). Hvamms-Urd er netop en Holurd, der 
strækker sig over et ikke ringe Areal paa en stejl Skrænt lige 
ovenfor Foden af Vatnsdalsfjall, og vender saaledes mod Vest. For¬ 
oven begrænses den af en næsten lodret staaende Klippevæg, der 
ligesom luder frem over Skrænten og danner Randen af en stor 
fremspringende Terrasse omtrent midt paa Fjeldsiden. Fra denne 
Klippevæg løsne idelig store Klippeblokke sig, slaaes ved Nedstyrt¬ 
ningen i flere Stykker, der vælte ned paa Skrænten, og af disse er 
„Urd“en efterhaanden dannet. — Slige „Urd“er kan ofte have en 
ejendommelig og, i det mindste pletvis, meget kraftig Vegetation, 
der i hele sin Karakter har en fuldstændig Lighed med den Vege¬ 
tation, som ofte findes i større Klipperevner, Bjergkløfter og Lava¬ 
markernes Spalter, de saakaldte ,,Gjå“er 1 ). — Jeg kommer senere 
til at omtale denne Vegetation mere udførligt. 
De Stene og det Grus, som Tøvandet og Fjeldbækkene føre med 
sig, afsætter sig ved Fjeldets Fod, og saaledes har der efterhaanden 
dannet sig svagt hældende Flader langs Bjergfoden; kun de større 
om Foraaret vandrige Fjeldbække danne egentlige Gruskegler af 
større Udstrækning, En stor Del af de mere findelte Forvitrings¬ 
produkter aflejres ogsaa stadigt paa disse Steder og bidrage i høj 
J ) Cfr. C hr. Grønlund: »Islandske Naturforhold etc.» i Tidskrift for 
popul. Fremst. af Naturvidensk. V. 4. S. 844 og 348, og »Karakteristik 
af Plantevæxten paa Island etc.» i Naturhist. Foren. Festskrift 
S. 138-139. 
